### | | | | --- | --- | | | | | --- | | **Byråd** 30. oktober 2018 Sagsnr. 710-2017-17815 Dok.nr. 710-2018-395240 Sagsbehandler DPHNED | | 159.                Dispensationsansøgning fra privat institution - Åbent

###

|  |  |
| --- | --- |
| Tidl. politisk behandling |  |
| Forventet sagsgang | BS-U, ØK, BY |
| Lovgrundlag | Dagtilbudsloven |

**SAGENS INDHOLD**

Byrådet skal i denne sag tage stilling til en dispensationsansøgning
fra bestyrelsen for den private institution ”[adresse]”.
Bestyrelsen ansøger om at få nedsat driftsgarantien fra tre måneder til én
måned i forbindelse med oprettelse af ny institution.

Kommunerne kan jf. dagtilbudslovens § 20, stk. 2 stille krav
om en driftsgaranti.

I [adresse] stilles der jf. ”Kravspecifikationer til
private institutioner” krav om en driftsgaranti svarende til tre måneders
drift. Driftsgarantien har til formål at minimere den økonomiske risiko ved at dække
de udgifter, der eventuelt vil kunne være for Favrskov Kommune ved en akut lukning
af den private institution. [adresse] har pasningsforpligtigelsen i
umiddelbart forlængelse af en privat institutions lukning.

Bestyrelsen for ”[adresse]” har søgt om
godkendelse til at oprette en privat børnehave i lejede lokaler på [adresse]
34 i Hadsten. Bygningerne ejes af Favrskov Kommune, og dele af bygningerne
huser i dag Favrskov Kommunes Ungdomsskole. Tidligere har Børnegården
[adresse] haft lokaler i bygningerne. Lejeperioden er maksimalt gældende for
tre år.

Bestyrelsen ønsker en godkendelse
pr. 1. januar 2019 til maksimalt 45 børn. De oplyser allerede nu, at de muligvis
senere vil ansøge om at blive godkendt til et højere antal børn. Institutionen
vil være åben for pasning i 52 timer om ugen.

Bestyrelsen har sammen med
ansøgningen bl.a. indsendt vedtægter for den private institution og en
pædagogisk læreplan. Ifølge dagtilbudslovens § 20, stk. 1 har en privatinstitution,
som opfylder lovgivningen og Byrådets betingelser for godkendelse, krav på
godkendelse.

Bestyrelsen har besluttet, at
forældrebetalingen følger de kommunale takster. Børn optaget i en privat
institution har ret til både økonomisk friplads samt søskendetilskud.
Tilskuddene beregnes og udbetales af kommunen.

**VURDERING**

Børn og Skole vurderer, at
ansøgningen fra ”[adresse]” opfylder Byrådets
godkendelseskriterier for oprettelse og drift af private institutioner, med
undtagelse af kravet til en driftsgaranti og en underskreven lejekontrakt for
institutionens lokaler.

Som nævnt ovenfor søger den private institution om at få
nedsat driftsgarantien fra tre måneder til én måned. Børn og Skole vurderer, at
en driftsgaranti på to måneder vil kunne dække udgifterne ved en evt. konkurs
for den private institution (se økonomisk beregning i økonomiafsnittet
nedenfor). Det er en forudsætning for vurderingen, at såfremt den private
institutioner på et senere tidspunkt godkendes til et højere antal børn, så
forhøjes driftsgarantien tilsvarende.

I forhold til en underskreven lejekontrakt, så ønsker
bestyrelsen at afvente den politiske behandling af deres
dispensationsansøgning, før de underskriver en kontrakt med Favrskov Kommune.
Lejemålet på [adresse] har tidligere huset en kommunal daginstitution, og
den er i august 2018 gennemgået af Teknik og Kultur. Børn og Skole forventer
derfor, at der i umiddelbar forlængelse af den politiske behandling, kan
underskrives en lejekontrakt.

Børn og Skole vil i november 2018 fremlægge en sag for
Byrådet, hvor det foreslås, at reglerne omkring driftsgaranti i ”Kravspecifikationer
til private institutioner” bliver justeret i overensstemmelse med Byrådets
beslutning i denne sag.

**ØKONOMI**

[adresse]
beregnes ud fra det driftstilskud, som den private institution modtager fra
Favrskov Kommune - dvs. 5.391 kr. pr. barn pr. måned. To måneders driftsgaranti
for 45 børn er således 485.190 kr. Det forventes, at kommunen selv opkræver
forældrebetaling ved lukning af en privat institution.

Hvis den private institution fx går konkurs først i en
måned, vurderes det, at beløbet for to måneders driftsgaranti vil kunne dække
udgifterne til en måneds drift (242.595 kr.) samt evt. udgifter til
leje/etablering af midlertidige lokaler. Hvis konkursen sker først i en måned,
er der udbetalt driftstilskud til den private institution, og driftsgarantien
skal derfor bl.a. dække udgifterne til drift den måned, hvor konkursen sker.
Der vil på det konkrete tidspunkt ske en vurdering af, om hvorvidt børnehaven
kan forblive i deres lokaler (lejekontrakten på [adresse] er tidsbegrænset
til tre år), om der er ledig kapacitet i de kommunale daginstitutioner eller,
om der fx vil skulle opstilles en pavillon til ca. 45 børn (ca. 250.000 kr.).

Børn og Skole anbefaler derfor, at dispensationsansøgningen
imødekommes med en nedsættelse af driftsgarantien til to måneder og ikke som
ansøgt om én måned.

Ved nedtagning af en eventuel pavillon vil der være en
kommunal udgift på ca. 150.000 kr.

**INDDRAGELSE**

Børn og Skole har i foråret 2018
afholdt et møde med forældrerepræsentanter fra ”[adresse]”,
hvor deres ansøgning blev drøftet.

**INDSTILLING**

Den konstituerede direktør for Børn og Skole indstiller til
Byrådet:

1.    At der
gives dispensation, så den private ”[adresse]” skal stille med
en driftsgaranti på to måneder, og at driftsgarantien forhøjes forholdsmæssigt
ved godkendelse af øget optag af børn.

**BESLUTNING**

***Børne- og Skoleudvalget, 4. oktober 2018:***

Fraværende:Ingen

Indstilles godkendt.

***Økonomiudvalget, 23. oktober 2018:***

Fraværende:Ingen

Indstilles godkendt.